Cardenal Caro probintzia

Cardenal Caro probintzia (gaztelaniaz: Provincia Cardenal Caro) Txileko erdialdeko O'Higgins (VI) eskualdeko hiru probintzietako bat da. Cardenal Caroko hiriburua Pichilemu da.

Izena 
Probintzia José María Caro Rodríguez kardinalagatik izendatu zuten; Pichilemu-koa jaiotzez, eta Txileko lehen kardinala izan zen.

Historia 
1973ko uztailaren 13an, Salvador Allende Gossens presidenteak Cardenal Caro departamentua sortu zuen. Dekretua Txileko Errepublikako Egunkari Ofizialean argitaratu zen urte bereko abuztuan. Marchigüe hiriburua izendatu zuten. Hala eta guztiz ere, urte horretako irailean izandako estatu kolpeak dekretua "hildako testua" egin zuen.

Cardenal Caro probintzia 1979ko urriaren 3an sortu zuen Augusto Pinochet jeneralak. Litueche (lehengo El Rosario), La Estrella, Marchihue, Paredones eta Pichilemu , jatorriz Colchagua probintzian; eta Navidad, jatorriz San Antonio probintzian, komunek (udalerriak) probintzia osatzen zuten.

Komunak

Geografia eta demografia 
Estatistikako Institutu Nazionalaren (INE) 2002ko erroldaren arabera, probintziak 3.324,7 km2 eta 41.160 biztanle zituen (22.127 gizon eta 19.033 emakume), eta 12.4 biztanle/km2-ko dentsitatea. 1992 eta 2002ko errolden artean, biztanleria % 11,2 hazi zen (4.151 pertsona).

Kanpo estekak 

Txileko probintziak